ຜູ້ກໍ່ການ​ຮ້າຍ ທີ່​ອົງການ FBI ຕ້ອງການ​​ໂຕ​ ຫຼາຍທີ່ສຸດ ຖືກສັງຫານ ຢູ່ຟີລິບປິນ
ທ້າວ Zulkifli bin Hir ​ແມ່ນ​ເປັນສະມາຊິກຄົນສຳຄັນ ຂອງ​ກຸ່ມຫົວ​ຮຸນ​ແຮງຈັດອິສລາມ Jemaah Islamiyah ຊຶ່ງຮັບຜິດຊອບ ໃນການ​ໂຈມ​ຕີ​ດ້ວຍ​ລະ​ເບີດ ຢູ່​ໃນ​ຟີ​ລິບ​ປິນ.
ອົງການສັນຕິບານກາງສະຫະລັດ ຫຼື FBI ໄດ້ຢັ້ງຢືນວ່າ ນຶ່ງໃນ ຂອງ FBI ນັ້ນ ແມ່ນໄດ້ຖືກສັງຫານ ໃນລະຫວ່າງການບຸກເຂົ້າໄປກວດຄົ້ນ ຂອງເຈົ້າໜ້າທີ່ຕຳຫລວດ ຢູ່ໃນປະເທດຟີລິບປິນ ເມື່ອເດືອນ ມັງກອນຜ່ານມາ ທ້າວ Zulkifli bin Hir ແມ່ນເປັນສະມາຊິກຄົນສຳຄັນ ຂອງກຸ່ມ ຫົວຮຸນແຮງຈັດອິສລາມ Jemaah Islamiyah ຊຶ່ງຮັບຜິດຊອບ ໃນການໂຈມຕີດ້ວຍລະເບີດຫຼາຍໆບັ້ນຜ່ານມາ ຢູ່ໃນຟີລິບປິນ ອົງການ FBI ກ່າວວ່າ DNA ທີ່ໄດ້ມາຈາກສະຖານທີ່ເກີດເຫດນັ້ນ ແມ່ນກົງກັນກັບ DNA ຂອງບັນດາຍາດຕິພີນ້ອງຂອງທ້າວ bin Hir ການເຂົ້າໄປກວດຄົ້ນດັ່ງກ່າວ ທີ່ໄດ້ສັງຫານຜູ້ກໍ່ການຮ້າຍຄົນນີ້  ຍັງໄດ້ເຮັດໃຫ້ ໜ່ວຍກ້າຕາຍຕຳຫລວດ 44 ຄົນ ເສຍຊີວິດນຳດ້ວຍ ກຸ່ມ Jemaah Islamiyah ແມ່ນເຊື່ອກັນວ່າ ເປັນເຄືອຂ່າຍຂອງກຸ່ມ al-Qaida ແລະ ໄດ້ ມີປະຫວັດອັນຍາວນານມາແລ້ວ ກ່ຽວກັບການໂຈມຕີ ຢູ່ໃນອິນໂດເນເຊຍ ລວມທັງ ການ ໂຈມຕີອັນຮ້າຍແຮງເຖິງແກ່ຊີວິດ ດ້ວຍລະເບີດເມື່ອປີ 2002 ຢູ່ໃນສະຖານບັນເທີງ ໃນ ນະຄອນ Bali